http___hr-kamioni.com_natjecanje-drivers-fuel-challenge-otvoreno-za-nove-natjecatelje__1.xml
1.1 2.1 2.2
Pecob: news about central eastern Europe and the Balkan countries: "Portal on Central Eastern and Balkan Europe" The Portal aims to provide experts, scholars and interested users with scientific content on the region. This content covers Politics, Economics, Society, Culture, History, Agricultural and the Media coming from or focusing on the following countries: Albania, Armenia, Azerbaijan, Belarus, Bosnia-Herzegovina, Bulgaria, Croatia Czech Republic, Cyprus, Estonia, Georgia, Greece, Hungary, Kosovo, Latvia, Lithuania, Macedonia, Moldova, Montenegro, Poland, Romania, Russia, Serbia, Slovakia, Slovenia, Turkey, Ukraine.
1.1 1.2 1.3 2.1 3.1 3.2 4.1 5.1 6.1 7.1 7.2 8.1 8.2 8.3 9.1 10.1 11.1 12.1
S ciljem naglašavanja važnosti stila vožnje u postizanju značajnih ušteda, ali i u očuvanju okoliša, te važnosti uloge vozača pri uštedi goriva, Volvo Trucks i ove godine organizira Drivers’ Fuel Challenge, natjecanje u učinkovitoj vožnji. Natjecanje će se odvijati u zemljama srednjoistočne Europe između ožujka i srpnja 2013., a regionalno finale će biti u Hrvatskoj. Na finalu će se proglasiti pobjednik natjecanja Drivers’ Fuel Challenge 2013. koji će osvojiti potpuno nov osobni automobil Volvo V40. Na slici: Ivan Batalić, prošlogodišnji pobjednik Štedljivo raspolaganje gorivom s ciljem ostvarivanja značajnih ušteda za kupce te očuvanja okoliša u središtu je pozornosti tvrtke Volvo Trucks, stoga tvrtka neumorno radi na razvoju novih proizvoda i usluga, kako bi pomogla svojim klijentima da postignu uštede goriva. Međutim, koliko god da je vozilo tehnološki napredno, vozač ostaje ključnim faktorom u učinkovitoj vožnji. Kako bi naglasilo da je vozač najvažniji faktor kada se radi o smanjenju potrošnje goriva, a time i emisije CO2, tvrtka Volvo Trucks, regija Srednja i Istočna Europa, i ove godine organizira Drivers’ Fuel Challenge, natjecanje u učinkovitoj vožnji. Natjecanje, koje je prošle godine okupilo 1600 sudionika, sada je otvoreno za ovogodišnje natjecatelje – profesionalne vozače kamiona koji žele pokazati koliko štedljivo znaju voziti. Organizatori predviđaju kako će broj sudionika ove godine višestruko nadmašiti impresivnu brojku iz 2012. U razdoblju od ožujka do srpnja 2013. održat će se niz lokalnih kvalifikacijskih natjecanja u zemljama regije Srednja i Istočna Europa*, uključujući i Hrvatsku. Lokalna kvalifikacijska natjecanja završit će završnicama na razini pojedinih zemalja, koje će dati pobjednike na nacionalnoj razini. U listopadu, svi nacionalni prvaci u učinkovitoj vožnji sastat će se na Velikoj završnici natjecanja Drivers’ Fuel Challenge 2013., koja će se ovaj put održati u Opatiji u Hrvatskoj. Na trkaćoj stazi Grobnik vozači će odmjeriti svoje vještine u borbi za naslov prvaka Drivers’ Fuel Challenge 2013. godine u organizaciji tvrtke Volvo Trucks, regija Srednja i Istočna Europa, i glavnu nagradu – potpuno nov osobni automobil Volvo V40. Nagrade čekaju i vlasnike prijevozničkih tvrtki čiji vozači završe na jednome od prva tri mjesta na završnici u Hrvatskoj. Tijekom lokalnih kvalifikacijskih natjecanja, kao i na Velikoj završnici, svi će natjecatelji voziti potpuno novi Volvo FH – kamion koji postavlja nove svjetske standarde u prijevozu na velike udaljenosti kada se radi o uštedi goriva, lakoći upravljanja te sigurnosti. Za više detalja o natjecanju, uključujući pravila, detalji program, raspored te postupak prijave možete pronaći na: www.volvotrucks.com DIREKTAN LINK ZA PRIJAVU NATJECATELJA: http://www.bwz.se/VOLVOTRUCKS/b.aspx?l=a9e4d1db-d464-4489-975c-6dbe2af4fbf2&r=1076&rcrc=4408AB11 * Zemlje regije Srednja i Istočna Europa: Albanija, Bosna i Hercegovina, Bugarska, Crna Gora, Češka Republika, Estonija, Hrvatska, Kosovo, Latvija, Litva, Mađarska, Makedonija, Moldavija, Poljska, Rumunjska, Slovačka, Slovenija i Srbija.